Mummitrollet (figur)

Mummitrollet (svensk Mumintrollet) er hovedfiguren i Tove Janssons ni mummibøker, som ble utgitt fra 1945 til 1970. Han er det eneste barnet til Mummipappa og Mummimamma; de tre utgjør Mummiuniversets sentrale kjernefamilie. 

Mummitrollet fremstilles som et lykkelig og nysgjerrig barn som utforsker en verden som er trygg, men også forunderlig og delvis uforutsigbar. Mummitrollets to grunnholdninger gjenspeiles i fortellingene: eventyrdrømmen og redningsdrømmen; «han vil gjerne ut på eventyr og oppleve –  men allerhelst vil han redde noen». 

Mummitrollets nærmeste venner har mer poengterte egenskaper som kontrasterer ham: den frihetssøkende Snusmumrikken, den barnslige og eiesyke Sniff og den oppfarende Lille My. Mummitrollet er kjæreste med Snorkfrøken, som fremstilles som entydig feminin.

Asteroiden 58345 Moomintroll ble i 1995 oppkalt etter Mummitrollet.58345 Moomintroll; nasa.gov 

 Referanser 

Kategori:Mummitrollet
Kategori:Litterære figurer
Kategori:Animerte figurer